***Csongrád Város Polgármesterétől***  „**M”**

***Száma***: Szo/2385-1/2023

*Témafelelős*: Vinczéné Dudás Katalin

***ELŐTERJESZTÉS***

**Csongrád Városi Önkormányzat Képviselő-testületének**

**2023. december 21-ei ülésére**

***Tárgy***: *Hozzájárulás a 2024. évi kistérségi járási startmunka program indításához.*

Tisztelt Képviselő-testület!

Csongrád Városi Önkormányzat az előző évekhez hasonlóan 2024. évben is kérelmet kíván benyújtani a Csongrád-Csanád Vármegyei Kormányhivatal Csongrádi Járási Hivatalán keresztül a Belügyminisztériumhoz kistérségi járási startmunka (közfoglalkoztatási) programokindítása érdekében*.*

2023. évben egy projektre nyert támogatást az önkormányzat 20 fő álláskereső bevonásával, melynek időtartama 2023. március 01. naptól 2024. február 28. napjáig tart.

Az elnyert támogatás összege 32.910.017 Ft volt. A 20 fő közfoglalkoztatott munkabére és járuléka (29.797.848 Ft) valamint (3.112.169 Ft) dologi kiadások, beruházás, önerő 79.798 Ft volt.

*Az 1. sz. melléklet mutatja be a foglalkoztatottak létszámát és az elnyert támogatás összegét.*

2024. évre a szociális jellegű startmunka program kerül benyújtásra, melyben 19 főt tervezünk foglalkoztatni.

A 2023. december 01. napjától hatályos közfoglalkoztatási bérminimummal számolva **19 fő közfoglalkoztatott tervezett munkabére és járuléka 12 hónap időtartamra 32.562.672 Ft, a tervezett beruházás, dologi kiadások összege 3.999.230 Ft.**

**Mindösszesen: 36.561.902 Ft** támogatásra kívánunk pályázatot benyújtani a Csongrád-Csanád Vármegyei Kormányhivatal Csongrádi Járási Hivatalához. A program indításához az önkormányzatnak 84.194 Ftönerőt kell biztosítania.

A pályázatok benyújtási határideje:2024. január 12. A Belügyminisztérium 2024. február 19-ig értesíti ki a Kormányhivatalokat. A járási startmunka mintaprogramok kezdő időpontja 2024. március 01. napja, időtartama 12 hónap.

*A 2. sz. melléklet mutatja be a 2024. évre tervezett foglalkoztatottak létszámát és a megpályázandó támogatás összegét.*

A *Szociális jellegű közfoglalkoztatási projektben* a kész járdák balesetveszélyes szakaszainak javítását tervezzük 19 fő bevonásával. Az elvégzendő feladat összesen körülbelül 300 m2 felújított járdát jelent.

A program keretében valósul meg:

* a belterületi utak űrszelvényeinek kitakarítása, a vonalas létesítmények űrszelvényének karbantartása,
* parlagfű mentesítési feladatokat,
* illegális hulladék lerakó helyek ellenőrzése, megtisztítása.

Kérem a Tisztelt Képviselő-testületet, hogy az előterjesztést vitassa meg és a 2024. évi kistérségi járási startmunka program indításához járuljon hozzá.

**Határozati javaslat**

Csongrád Városi Önkormányzat Képviselő-testülete „*Hozzájárulás a 2024. évi kistérségi járási startmunka program indításához*” tárgyú előterjesztést megtárgyalta és támogatja az előterjesztés 2. sz. mellékletében szereplő közfoglalkoztatási programot.

A Képviselő-testület felhatalmazza a polgármestert a szükséges intézkedések megtételére.

*Felelős*: Bedő Tamás polgármester

*Határidő:* 2024. január 12.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda
3. Csongrád–Csanád Vármegyei Kormányhivatal Csongrádi Járási Hivatal

Foglalkoztatási Osztály

Csongrád, 2023. december 6.

Bedő Tamás

polgármester

|  |  |  |  |  |
| --- | --- | --- | --- | --- |
|  |  |  |  | *1. sz. melléklet* |
| **2023.évi START munka mintaprogram** | | | | |
| **2023** | **Létszám (fő)** | **Bér** | **Dologi (Ft)** | **Összesen** |
| **+járulék (Ft)** |
| Szociális jellegű ( közút + illegális hulladéklerakók felszámolása) | 20 | 29 797 848 | 3 112 169 | 32 910 017 |
|  | 0 | 0 |  | 79 798 |
| **ebből önerő** |  |  |  |  |
| **MINDÖSSZESEN** | **20** | **29 797 848** | **3 112 169** | **32 989 815** |
|  |  |  |  |  |
|  |  |  |  |  |
|  |  |  |  | *2. sz. melléklet* |
| **2024.évi START munka mintaprogram** | | | | |
| **2024** | **Létszám (fő)** | **Bér** | **Dologi (Ft)** | **Összesen** |
| **+járulék (Ft)** |
| Szociális jellegű ( közút + illegális hulladéklerakók felszámolása) | 19 | 32 562 672 | 3 999 230 | 36 561 902 |
|  | 0 | 0 | 0 | 84 194 |
| **ebből önerő** |  |  |  |  |
| **MINDÖSSZESEN** | **19** | **32 562 672** | **3 999 230** | **36 646 096** |